smcproject/ml-wiki-sentences huggingface dataset:
വാങ്ചുക് രാജവംശം Bhutanese Royal Family HM The Druk Gyalpo (Dragon King) HM The Druk Gyaltsuen (Dragon Queen) HRH The Druk Gyalsey (Dragon Prince) HRH Jigme Ugyen HRH Sonam Yangden HM The Fourth Druk Gyalpo HM Queen Mother Dorji Wangmo HRH Princess Sonam Dechan HRH Prince Jigyel Ugyen HM Queen Mother Tshering Pem HRH Princess Chimi Yangzom HRH Princess Kesang Choden HRH Prince Ugyen Jigme HM Queen Mother Tshering Yangdon HRH Princess Dechen Yangzom HRH Prince Jigme Dorji HM Queen Mother Sangay Choden HRH Prince Khamsum Singye HRH Princess Euphelma Choden Family of the Third Druk Gyalpo (deceased) HM The Queen Grandmother HRH Princess Sonam Choden HRH Princess Dechen Wangmo HRH Princess Pema Lhaden HRH Princess Kesang Wangmo Family of the Second Druk Gyalpo (deceased) HRH Prince Namgyel Wangchuck HRH Princess Choki Ongmo Wangchuck HRH Princess Deki Yangzom Wangchuck HRH Princess Pema Choden Wangchuck ക സ തി
1907-ൽ ഭൂട്ടാൻ ഏകീകരിച്ചതുമുതൽ വാങ്ചുക് രാജവംശമാണ് ( തിബറ്റൻ : དབང་ཕྱུག་རྒྱལ་བརྒྱུད་ ; വൈൽ : Dbang-phyug Rgyal-brgyud ) ഭൂട്ടാൻ ഭരിക്കുന്നത്.
ഏകീകരണത്തിന് മുൻപ് വാങ്ചുക് കുടുംബം ഡ്രൂഗ്കാർ ചോജിയുടെ പിൻതലമുറക്കാർ എന്ന നിലയിൽ ട്രോങ്സ ഭരിച്ചിരുന്നു.
ഇവർ പിന്നീട് മറ്റ് പ്രാദേശിക ഭരണകർത്താക്കളെ അമർച്ച ചെയ്യുകയും ബ്രിട്ടീഷ് സാമ്രാജ്യത്തിന്റെ പ്രീതി പിടിച്ചുപറ്റുകയും ചെയ്തു.
ഭരണത്തിന്മേൽ പിടിമുറുക്കിക്കഴിഞ്ഞപ്പോൾ ട്രോങ്സ പെൻലോപ് സർ ഉഗ്യെൻ വാങ്ചുക് ഡ്രൂക് ഗ്യാല്പോ ("വ്യാളി രാജാവ്") ആയി അധികാരമേറ്റു.
ഇതുവരെ ഭൂട്ടാനിൽ അഞ്ച് വാങ്ചുക് രാജാക്കന്മാരുണ്ടായിട്ടുണ്ട്: ഉഗ്യെൻ വാങ്ചുക് ( b. 1861– d. 1926) "ആദ്യത്തെ രാജാവ്"; 1907 ഡിസംബർ 17 – 1926 ഓഗസ്റ്റ് 21.
ജിഗ്മേ വാങ്ചുക് ( b. 1905– d. 1952) "രണ്ടാമത്തെ രാജാവ്"; r. 1926 ഓഗസ്റ്റ് 21 – 1952 മാർച്ച് 24.
ജിഗ്മേ ദോർജി വാങ്ചുക് ( b. 1929– d. 1972) "മൂന്നാമത്തെ രാജാവ്"; r. 1952 മാർച്ച് 24 – 1972 ജൂലൈ 24.
ജിഗ്മേ സിങ്യേ വാങ്ചുക് ( b. 1955) "നാലാമത്തെ രാജാവ്"; r. 1972 ജൂലൈ 24 – 2006 ഡിസംബർ 15.
ജിഗ്മേ ഖേസർ നംഗ്യാൽ വാങ്ചുക് ( b. 1980) "അഞ്ചാമത്തെ രാജാവ്"; r. 2006 ഡിസംബർ 14 – ഇന്നുവരെ.
1651-ൽ ഷബ്ദ്രുങ് ഗവാങ് നാംഗ്യാലിന്റെ മരണത്തോടുകൂടി ഭൂട്ടാനിലെ പുരോഹിതരുടെ കീഴിലുള്ള ദ്വിതലഭരണസംവിധാനം ഏറെക്കുറെ ഇല്ലാതെയായി.
ദ്വിതല സംവിധാനത്തിനുകീഴിൽ പ്രാദേശിക ദേസി ഭരണാധികാരികൾ സിവിൽ ഭരണം ഏറ്റെടുത്തു.
ജെ ഖെൻപോ എന്നറിയപ്പെടുന്ന പുരോഹിതർ മതപരമായ കാര്യങ്ങളുടെ നിയന്ത്രണം ഏറ്റെടുത്തു.
ഗവാങ് നാംഗ്യാലിന്റെ മകനും (1651) അർത്ഥസഹോദരനും (1680) ഡ്രൂക് ദേസിയുടെയും ജെ ഖെൻപോയുടെയും നിയന്ത്രണത്തിലായിരുന്നു.
ഷബ്ദ്രുങ്ങിന്റെ ശബ്ദവും ശരീരവും മനസ്സും വെവ്വേറേ പുനർജനിച്ചു എന്ന അവകാശവാദങ്ങൾ ഭരണം വീണ്ടും ഛിന്നിക്കുവാൻ കാരണമായി.
പ്രാദേശിക ഭരണകർത്താക്കൾ ( പെൻലോപ്പുകളും സോങ് പോണുകളും ) അധികാരത്തിനായി പരസ്പരമത്സരത്തിൽ ഏർപ്പെടുവാൻ ആരംഭിച്ചു.
തിബറ്റിൽ നിന്നും മംഗോൾ സാമ്രാജ്യത്തിൽ നിന്നും ആക്രമണമുണ്ടാകാനുള്ള സാദ്ധ്യതയും നിലവിലുണ്ടായിരുന്നു.
ട്രോങ്സ , പാറൊ എന്നിവിടങ്ങളിലെ പെൻലോപ്പുകളും പുനഖയിലെയും [Thimphu Province|തിംഫുവിലെയും]] വാങ്ഡ്യൂ ഫോഡ്രാങിലെയും സോങ്പോണുകളും അധികാരത്തിനായുള്ള മത്സരത്തിലെ പ്രധാന കഥാപാത്രങ്ങളായിരുന്നു.
വാങ്ചുക് കുടുംബം ഈ രാഷ്ട്രീയ സാഹചര്യത്തിൽ ഭൂംതാങ് പ്രവിശ്യയിൽ ആണ് പ്രാധാന്യം നേടാൻ ആരംഭിച്ചത്.
ഇത് മദ്ധ്യ ഭൂട്ടാനിലാണ്.
പേമ ലിംഗ്പ ഇവരുടെ പൂർവ്വികനാണെന്നാണ് വിശ്വാസം.
തിബറ്റുമായി ബന്ധമുള്ള പ്രാദേശിക നേതാക്കന്മാർക്ക് വാങ്ചുക് കുടുംബത്തിന്റെ ഉയർച്ചയോടെ പ്രാധാന്യം നഷ്ടപ്പെട്ടു.
1870-ൽ ട്രോങ്സയിലെ പെൻലോപ് ജിഗ്മേ നാംഗ്യാൽ ഡ്രൂക് ദേസി എന്ന പദവിയിലെത്തി.
1879-ൽ ഇദ്ദേഹം തന്റെ 17 വയസ്സുകാരൻ പുത്രൻ ഉഗ്യെൻ വാങ്ചുക്കിനെ പാറൊ പെൻലോപ് ആയി നിയമിച്ചു.
ജിഗ്മെ നാംഗ്യാൽ 1881-ൽ മരിക്കുന്നതുവരെ ഭരണത്തിലിരുന്നു.
ഉഗ്യെൻ വാങ്ചുക് ബ്രിട്ടീഷ് അനുകൂല നിലപാടാണെടുത്തത്.
ബ്രിട്ടീഷുകാർക്കെതിരായും തിബറ്റിന് അനുകൂലമായും നിലപാടെടുത്ത നിലവിലുണ്ടായിരുന്ന പാറൊ പെൻലോപ്പിനെതിരേ ഇദ്ദേഹം വിജയം നേടി.
1882-ൽ 20 വയസ്സുള്ളപ്പോൾ ഇദ്ദേഹം ബൂംതാങ്ങിനെതിരേയും ട്രോങ്സയ്ക്കെതിരേയും വിജയം നേടി.
ത്രോങ്സ പെൻലോപ് എന്ന സ്ഥാനവും ഇദ്ദേഹത്തിന് ലഭിച്ചു.
1885-ൽ പുനഖയുടെയും തിഫുവിന്റെയും സോങ്പെന്മാർ തമ്മിലുള്ള യുദ്ധത്തിൽ ഇടപെട്ട ഉഗ്യെൻ ഇവരെ രണ്ടുപേരെയും പരാജയപ്പെടുത്തി സിംടോഖ സോങ് പിടിച്ചെടുത്തു.
വാങ്ചുക്കുകളുടെ ഭരണം ഉഗ്യെൻ വാങ്ചുക്ക് നൈറ്റ് കമാൻഡർ ഓഫ് ദ ഓർഡർ ഓഫ് ദ ബ്രിട്ടീഷ് എമ്പയർ പദവി പുനഖ സോങ്ങിൽ സ്വീകരിക്കുന്നു
ഔദ്യോഗികമായി അംഗീകരിക്കപ്പെട്ട അവസാന ഷബ്ദ്രുങ്ങും ഡ്രൂക് ഡേസിയും 1903, 1904 എന്നീ വർഷങ്ങളിൽ മരണമടഞ്ഞതിനെത്തുടർന്ന് ഭരണനേതൃത്ത്വത്തിൽ ശൂന്യത നിലവിലുണ്ടായിരുന്നു.
പൊതു ഭരണം പെൻലോപ് ഉഗ്യെൻ വാങ്ചുക്കിന്റെ കൈകളിലെത്തി.
1907 നവംബറിൽ ഇദ്ദേഹം ഐകകണ്ഠ്യേന രാജാവായി തീരുമാനിക്കപ്പെട്ടു.
300 വർഷമായി നിലവിലുണ്ടായിരുന്ന ദ്വിതല ഭരണസംവിധാനം ഇതോടെ ഇല്ലാതായി.
രാജകുമാരന്മാർ പെൻലോപ് ഓഫ് ട്രോങ്സ എന്ന പാരമ്പര്യ പദവി വഹിക്കുവാൻ തുടങ്ങി.
1910-ൽ ഉഗ്യെൻ വാങ്ചുക് പുനഖ ഉടമ്പടിയിലൂടെ ഭൂട്ടാന്റെ സ്വാതന്ത്ര്യം ഉറപ്പുവരുത്തി.
ബ്രിട്ടൻ ഭൂട്ടാൻ ഭരണകൂടത്തിന് ഒരു തുക സ്റ്റൈപ്പന്റായി നൽകുവാനും വിദേശബന്ധങ്ങളുടെ ചുമതല ഏറ്റെടുക്കുവാനും തീരുമാനമായി.
ജിഗ്മേ വാങ്ചുക്കിന്റെ (1926–1952)ഭരണകാലത്ത് കേന്ദ്രസർക്കാരിന്റെ ശക്തി വർദ്ധിക്കുകയുണ്ടായി.
അടിസ്ഥാന സൗകര്യവികസനം ഇക്കാലത്ത് ആരംഭിച്ചു.
ഇന്ത്യയുമായി നയതന്ത്രബന്ധം ആരംഭിച്ച ഭൂട്ടാൻ പുനഖ ഉടമ്പടിയുടെ മാതൃകയിലുള്ള ഒരു സൗഹൃദ ഉടമ്പടി ഒപ്പുവച്ചു.
മുന്നാമത്തെ രാജാവ് ജിഗ്മെ ദോർജി വാങ്ചുക് ( r. 1952–1972) മറ്റ് രാജ്യങ്ങളുമായുള്ള ബന്ധം വർദ്ധിപ്പിക്കാൻ തുടങ്ങി.
മൂന്നാമത്തെ രാജാവിന്റെ ഭരണകാലത്ത് ഒരു ജനപ്രതിനിധി സഭ 1953-ൽ നിലവിൽ വന്നു.
നിയമസംവിധാനങ്ങൾ ഇക്കാലത്ത് പരിഷ്കരിച്ചു.
ജനാധിപത്യവൽക്കരണം
മുന്നാം രാജാവ് 1972-ൽ മരണപ്പെട്ടതോടെ ഭൂട്ടാനിലെ കിരീടം 16 വയസ്സുള്ള ജിഗ്മേ സിങ്ഗ്യേ വാങ്ചുക്കിന് ലഭിച്ചു.
ഇദ്ദേഹവും തന്റെ പിതാവിനെപ്പോലെ ഇന്ത്യയിലും ഇംഗ്ലണ്ടിലും വിദ്യാഭ്യാസം നേടിയിരുന്നു.
2006 വരെ ഭരിച്ച ഇദ്ദേഹം വിനോദസഞ്ചാര മേഖലയുടെ വികസനത്തിന് കാരണമായി.
ഗ്രോസ് നാഷണൽ ഹാപ്പിനസ് എന്ന തത്ത്വം മുന്നോട്ടുവച്ചത് ഇദ്ദേഹമാണ്.
ഭൂട്ടാൻ ഭരണഘടനയുടെ കരട് രൂപീകരിക്കുവാൻ ഇദ്ദേഹം മുൻകൈയ്യെടുത്തു.
ജിഗ്മേ ഖേസർ നംഗ്യാൽ വാങ്ചുക് അഞ്ചാമത്തെ രാജാവായി 2008-ൽ അധികാരമേറ്റതോടെ രാജ്യം ജനാധിപത്യ ഭരണഘടന സ്വീകരിച്ചു.
ഇതും കാണുക ഭൂട്ടാൻ ഭരണാധികാരികളുടെ പട്ടിക ഭൂട്ടാന്റെ ചരിത്രം ഭൂട്ടാന്റെ രാഷ്ട്രീയം സോങ്ഘ പെൻലോപ് കുറിപ്പുകൾ അവലംബം പുറത്തേയ്ക്കുള്ള കണ്ണികൾ ഔദ്യോഗിക സൈറ്റ്
വാങേച്ചി മുത്തു ഇംഗ്ലീഷ് വിലാസം https://ml.wikipedia.org/wiki/Wangechi_Mutu
കെനിയയിലെ നയ്റോബി സ്വദേശിയായ പ്രശസ്ത ചിത്രകാരിയും ശിൽപ്പിയുമാണ് വാങേച്ചി മുത്തു (25 ജൂൺ 1972).
ന്യൂയോർക്ക് കേന്ദ്രീകരിച്ചു പ്രവർത്തിക്കുന്നു.
ജീവിതരേഖ പ്രദർശനങ്ങൾ
2011
കാപ്രികോർണോ, വെനീസ്, ഇറ്റലി
2010
ഹണ്ട് ബറി ഫ്ലീ, ന്യൂയോർക്ക്
2009
മ്യൂസിയംഓഫ് കണ്ടംപററി ആർട്ട്, സാൻഡിയാഗോ
2008
വാങേച്ചി മുത്തു : ഇൻ ഹൂസ് ഇമേജ്?
വിയന്ന, ആസ്ട്രിയ
2004
ഗ്വാങ്ഷു ബിനാലെ, സൗത്ത് കൊറിയ കൊച്ചി-മുസിരിസ് ബിനാലെ 2012
ഡറ്റി വാട്ടർ എന്ന മിക്സഡ് മീഡിയ ഇൻസ്റ്റളേഷനാണ് പ്രദർശിപ്പിച്ചിരുന്നത്.
അവലംബം ↑ http://www.rogallery.com/Mutu_Wangechi/mutu-biography.html ↑ പുറം കണ്ണികൾ Wangechi Mutu Studio Archived 2011-09-21 at the Wayback Machine .
, New York Wangechi Mutu at the Deutsche Guggenheim Archived 2013-06-14 at the Wayback Machine .
, Berlin Wangechi Mutu This You Call Civilization?
at Art Gallery of Ontario.
Online resources include video and and audio.
Archived 2013-09-29 at the Wayback Machine .
CNN African Voices special on Wangechi Mutu Archived 2012-10-25 at the Wayback Machine .
കൊച്ചി-മുസിരിസ് ബിനാലെ 2012 Archived 2013-03-02 at the Wayback Machine .
വാങ് സി-പിങ്
വാങ് സി-പിങ്‌  (1881–1973, 王子平 :Xiao'erjing: وْا ذِ پٍ‎) ഒരു ചൈനീസ്  ആയോധന കല ഗുരുവും നക്ഷബന്ദിയ്യ സൂഫി സമൂഹത്തിലെ മാർഗ്ഗദർശിയുമായിരുന്നു.
ഷാവോലിൻ കുങ്ഫു, ചൈനീസ് പാരമ്പര്യ വൈദ്യ മേഘല എന്നിവകളെ തന്റേതായ സംഭാവനകൾ പുനരവതരിപ്പിച്ച ഗുരു ശ്രേഷ്‌ഠനാണ് ഇദ്ദേഹം.
ആയോധന കലാ സർവ്വകലാശാലയിലെ  ഷാവോലിൻ കുങ്ഫു പരമാധികാരി (1928), ചൈനീസ് വുഷു സമിതിയുടെ സഹ അധിപതി എന്നീ നിലകളിൽ പ്രവർത്തിച്ചിട്ടുണ്ട്.
ഷാവോലിൻ ശാഖയ്ക്ക് പുറമെ ചംക്വാൻ, ഹു-അക്വൻ, പഒ ചുആൻ, ഭാജികുആൻ, തായ്‌ച്ചി ചുആൻ തുടങ്ങിയ വിഭാഗങ്ങളിലും നിപുണത തെളിയിച്ച മുഖ്യ പരിശീലകനാണ് ഇദ്ദേഹം.
ചൈനീസ് ആയോധനകലകളിൽ പ്രമുഖമായ വുഷുവിലെ  മഹോപാദ്ധ്യായനായും വാങ് സി-പിങ് വാഴ്ത്തപ്പെടുന്നു.
അവലംബം External links Wang Zi-Ping, Wang Ju-Rong demonstrating Green Dragon Sword, young Helen Wu in background യൂട്യൂബിൽ Article on the life of Wang Zi-Ping from Glenridge Martial Arts Academy Biography of Wang Zi-Ping from Shaolin Wu-Yi Institute Image of Wang Zi Ping Publications From Warriors to Sportsmen: How Traditional Chinese Martial Arts Adapted to Modernity https://www.youtube.com/watch?v=0h3Rglxm3EM https://www.youtube.com/watch?v=d1R05k0wEr4 https://www.youtube.com/watch?v=Reb9e13TDDY https://www.youtube.com/watch?v=KGuY0A4W06c https://www.youtube.com/playlist?list=PL9AE8AC37A818F98C https://www.youtube.com/watch?v=HBtfXAwgDxA https://www.youtube.com/watch?v=RRpGb1K__EA https://www.youtube.com/watch?v=dxEIXuUQhNg
വാങ്ക (ചെറുകഥ) ഇംഗ്ലീഷ് വിലാസം https://ml.wikipedia.org/wiki/Vanka_(short_story)
റഷ്യൻ ചെറുകഥാകൃത്തായ ആന്റൺ ചെഖോവ് രചിച്ച ഒരു ചെറുകഥയാണ് വാങ്ക ( Russian : Ванька ) 1886-ലാണ് ഈ ചെറുകഥ ആദ്യമായി പ്രസിദ്ധീകരിച്ചത്.
Peterburgskaya Gazeta എന്ന മാസികയുടെ നം.
354 (25 ഡിസംബർ; പുതിയ ശൈലി: 7 ജനുവരി 1887), 1886 ൽ പുറത്തിറങ്ങിയ ലക്കത്തിലാണ് വാങ്ക ആദ്യമായി പ്രസിദ്ധീകരിച്ചത്.
ക്രിസ്തുമസ് കഥകളുടെ വിഭാഗത്തിലായിരുന്നു ഈ ചെറുകഥ പ്രസിദ്ധീകരിച്ചത്.
എ. ചെഖോവ് (А. Чехонте) എഴുതിയ വാങ്ക എന്നായിരുന്നു 1886-ൽ അച്ചടിച്ചുവന്നത്.
വാങ്കയുടെ പരിഷ്കരിക്കപ്പെട്ട മറ്റൊരു പതിപ്പ്, 1888-ൽ പുറത്തിറങ്ങിയ ചെറുകഥകളുടെ സമാഹാരത്തിലും (Рассказы, സെന്റ് പീറ്റേഴ്സ്ബർഗ്) പ്രസിദ്ധീകരിച്ചിരുന്നു.
ഒൻപതു വയസ്സ് പ്രായമുള്ള വാങ്ക എന്ന കുട്ടി തന്റെ ഒരേയൊരു ബന്ധുവായ മുത്തച്ഛനോട് തന്റെ രാജ്യത്തേക്കു മടങ്ങിവരാൻ അപേക്ഷിക്കുന്നു.
വാങ്ക, തന്റെ ദുഷ്‌കരമായ ജീവിതത്തെക്കുറിച്ച് മുത്തച്ഛനായ ഒരു കത്തെഴുതുന്നു.
അല്യാഖിൻ എന്നയാളുടെ കീഴിൽ ജോലിചെയ്യുന്ന വാങ്ക, അവിടുത്തെ പ്രശ്നങ്ങളെക്കുറിച്ചും അവൻ അവിടെ അനുഭവിക്കുന്ന വേദനകളെക്കുറിച്ചും ഈ കത്തിൽ എഴുതുന്നുണ്ട്.
ഒടുവിൽ, ഈ കത്ത് ഒരു കവറിലാക്കി ദ വില്ലേജ്, റ്റു മൈ ഗ്രാന്റ്ഫാദർ, കോൺസ്റ്റന്റൈൻ മക്കറിച്ച് എന്നെഴുതി തപാൽപെട്ടിയിൽ നിക്ഷേപിക്കുന്നു.
ജയരാജ് സംവിധാനം ചെയ്ത് 2015-ൽ പുറത്തിറങ്ങിയ ഒറ്റാൽ എന്ന ചലച്ചിത്രം വാങ്കയുടെ ചലച്ചിത്രാവിഷ്കാരമാണ്.
കുറിപ്പുകൾ അവലംബം പുറം കണ്ണികൾ Ванька , the original Russian text Vanka , the English translation
സെമ്പിയൻ മഹാദേവി
ചോളസാമ്രാജ്യത്തിലെ വിവിധ രാജ്ഞിമാർ വഹിച്ച സ്ഥാനപ്പേരായിരുന്നു സെമ്പിയൻ മഹാദേവി .
ചോളസാമ്രാജ്യത്തിലെ രാജ്ഞിമാരോ അമ്മമാരോ (രാജാവിന്റെ അമ്മ) മുത്തശ്ശിമാരോ അമ്മായിമാരോ ഈ സ്ഥാനപ്പേര് വഹിച്ചിരുന്നു.
അവരിൽ ഏറ്റവും പ്രശസ്ത ഉത്തമചോളന്റെ അമ്മയാണ്.
ചോള സാമ്രാജ്യത്തിലെ ഏറ്റവും ശക്തരായ രാജ്ഞികളിൽ ഒരാളായിരുന്നു അവർ.
941-ലെ ഒരു ലിഖിതമനുസരിച്ച്, ശിവന്റെ മുന്നിൽ ഒരു വിളക്ക് ശാശ്വതമായി കത്തിക്കാൻ വേണ്ടി സെമ്പിയൻ മഹാദേവി ദാനം നടത്തിയതായി പറയപ്പെടുന്നു.
മധുരാന്തക ഉത്തമ ചോളന്റെ അമ്മ
അവർ ഗണ്ഡരാദിത്യ ചോളന്റെ ( ശ്രീ-ഗണ്ഡരാദിത്ത ദേവ തം-പിരട്ടിയാർ ) രാജ്ഞിയായിരുന്നു.
ഉത്തമചോളന്റെ അമ്മയായും അറിയപ്പെടുന്നു.
( ഉത്തമചോളദേവരായ് തിരു-വയിരു-വൈയ്ക്ക-ഉദയ പിരാട്ടിയാർ ശ്രീ സെമ്പിയൻ മാടയ്യാർ എന്ന പേര് ലിഖിതങ്ങളിൽ അവർക്ക് മുമ്പും ശേഷവും പദവി വഹിച്ചിട്ടുള്ള മറ്റ് രാജ്ഞിമാരിൽ നിന്ന് അവരെ വേർതിരിക്കുന്നതിന്  ഉപയോഗിച്ചിരിക്കുന്നു).
വിവിധ ലിഖിതങ്ങളിൽ നിന്ന് അവർ ഒരു മഴവരയാർ പ്രമാണിയുടെ മകളാണെന്ന് അറിയാം.
തുടക്കത്തിൽ, അവർ എപ്പോഴും സ്വയം വിശേഷിപ്പിച്ചിരുന്നത് ശ്രീ സെമ്പിയൻ മാടയ്യരുടെ മകൾ എന്നാണ്.
കലയുടെയും വാസ്തുവിദ്യയുടെയും രക്ഷാധികാരി
അവർ ഒരു ഭക്തയും ക്ഷേത്രനിർമ്മാതാവുമായിരുന്നു.
അവർ നിരവധി ക്ഷേത്രങ്ങൾ നിർമ്മിച്ചിട്ടുണ്ട്.
അവയിൽ ചിലത് കുറ്റ്രാലം , വിരുദാചലം, അടുത്തുറൈ, വക്കരൈ, ആനങ്ങൂർ മുതലായവയാണ്.
ചോളസാമ്രാജ്യത്തിന്റെ ഏറ്റവും ആഡംബരമായ ചില സംഭാവനകൾ അവർ നിർമ്മിച്ചയവയാണ്.
തിരു-ആര-നേരി-ആൾവാർ ക്ഷേത്രം അവർ നിർമ്മിച്ച ആദ്യകാല ക്ഷേത്രങ്ങളിൽ ഒന്നാണ്.
967-968 സി.ഇ -യിൽ നല്ലൂർ കന്ദസ്വാമി ക്ഷേത്രത്തിന് വെങ്കലവും ആഭരണങ്ങളും അവർ സമ്മാനിച്ചു.
ഇന്ന് ആരാധിക്കുന്ന നല്ലൂർ ക്ഷേത്രത്തിലെ ദേവതയുടെ വെങ്കല വിഗ്രഹം ഉൾപ്പെടെ, അതിന്റെ ശൈലി സെമ്പിയൻ വെങ്കലത്തിന്റെ മാതൃകയിലാണ്.
പരകേസരിവർമ്മൻ ഉത്തമ ചോളന്റെ ഒരു ലിഖിതത്തിൽ നിന്ന്, എല്ലാ മാസവും രാജ്ഞിയുടെ ജന്മനക്ഷത്രമായ ജ്യേഷ്ട നാളിൽ കോനേരിരാജപുരത്തെ ഉമാമഹേശ്വരസ്വാമി ക്ഷേത്രത്തിൽ ഒരു പതിവ് ശ്രീബലി ചടങ്ങ് ക്രമീകരിച്ചിട്ടുണ്ടായിരുന്നു.
സെമ്പിയൻ മഹാദേവി ഒരു ക്ഷേത്രനിർമ്മാതാവും കലയുടെ രക്ഷാധികാരിയുമായിരുന്നു.
അവരുടെ ജീവിതകാലത്ത് അവരുടെ പേരിലുള്ള സെമ്പിയൻ മഹാദേവിയുടെ പട്ടണത്തിലെ ശിവക്ഷേത്രത്തിൽ അവരുടെ ജന്മദിനം പ്രത്യേക ആഘോഷങ്ങളാൽ കൊണ്ടാടപ്പെടുകയും പ്രിയപ്പെട്ട രാജ്ഞിയുടെ ഒരു ലോഹത്തിലുള്ള ഛായാചിത്രം അവരുടെ ബഹുമാനാർത്ഥം ക്ഷേത്രത്തിൽ സമർപ്പിക്കുകയും ചെയ്തു.
പുരാതന ഇന്ത്യൻ കലയിലെ രാജകീയവും ദൈവികവുമായ ഛായാചിത്രങ്ങൾക്കിടയിലെ ഒരു ഉദാഹരണമാണ് ഈ ഉയർന്ന ശൈലിയിലുള്ള വെങ്കല ചിത്രം.
പാർവതി ദേവിയെ അനുസ്മരിപ്പിക്കുന്ന ഭാവമാണ് സെമ്പിയൻ മഹാദേവിക്ക് ചിത്രത്തിൽ നൽകപ്പെട്ടിട്ടുള്ളത്.
ദൃശ്യ രൂപകം
സാഹിത്യത്തിലെ ഒരു രൂപകം അവയിലൊന്നിന്റെ ചില പ്രധാന വശങ്ങൾ ഉയർത്തിക്കാട്ടുന്നതിന് ബന്ധമില്ലാത്തതായി തോന്നുന്ന രണ്ട് കാര്യങ്ങൾ കൂട്ടിച്ചേർക്കുന്നു.
ദൃശ്യകലയിലും ഇത് സാധ്യമാണ്.
അതിശയോക്തി കലർന്ന എല്ലാ സവിശേഷതകളോടെയുമുള്ള സെമ്പിയൻ മഹാദേവിയുടെ വെങ്കലം അക്ഷരാർത്ഥത്തിൽ എടുക്കാൻ ഉദ്ദേശിച്ചുള്ളതല്ല.
രാമചന്ദ്രൻ പറയുന്നതനുസരിച്ച്, സെമ്പിയൻ മഹാദേവിയുടെ അതിശയോക്തിപരമായ സവിശേഷതകൾ പ്രത്യേക ദൈവികഗുണങ്ങളെ പ്രതീകപ്പെടുത്താൻ ഉദ്ദേശിച്ചുള്ളതാണ്.
അവലംബം ലളിതകല, ലക്കങ്ങൾ 3-4, ലളിതകലാ അക്കാദമി ചോള വെങ്കലങ്ങളുടെ കലയും ശാസ്ത്രവും, ഓറിയന്റേഷനുകൾ തമിഴ്‌നാട്, കേരള സംസ്ഥാനങ്ങളിലെ ലിഖിതങ്ങളുടെ ഒരു ടോപ്പോഗ്രാഫിക്കൽ ലിസ്റ്റ്: ടി വി മഹാലിംഗം എഴുതിയ തഞ്ചാവൂർ ജില്ല ആദ്യകാല ചോളന്മാർ: ഗണിതശാസ്ത്രം സേതുരാമന്റെ കാലഗണനയെ പുനർനിർമ്മിക്കുന്നു ദി ഇന്ത്യൻ ആന്റിക്വറി - എ ജേർണൽ ഓഫ് ഓറിയന്റൽ റിസർച്ച് വാല്യം IV - 1925 CIE എഡ്വേർഡ്സ് റോയൽ ആന്ത്രോപോളജിക്കൽ ഇൻസ്റ്റിറ്റ്യൂട്ട് ഓഫ് ഗ്രേറ്റ് ബ്രിട്ടൻ ആൻഡ് അയർലണ്ടിന്റെ ഇന്ത്യൻ ആന്റിക്വറി, വാല്യം 54
സെമൻ ക്രയോപ്രിസർവേഷൻ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Semen_cryopreservation
ശുക്ല കോശങ്ങൾ സംരക്ഷിക്കുന്നതിനുള്ള ഒരു നടപടിയാണ് ബീജം ക്രോപ്സർസർ (സാധാരണയായി ബീജം ബാങ്കിംഗ് അല്ലെങ്കിൽ ശുക്ല മരവിപ്പിക്കൽ എന്ന് വിളിക്കുന്നു).
ക്രയോപ്രിസർവേഷനുശേഷം ബീജം അനിശ്ചിതകാലത്തേക്ക് വിജയകരമായി ഉപയോഗിക്കാം.
സ്വീകർത്താവ് വേറൊരു സമയത്തോ സ്ഥലത്തോ ചികിത്സ ആഗ്രഹിക്കുന്നിടത്ത് ബീജദാനത്തിനോ അല്ലെങ്കിൽ വാസക്ടമിക്ക് വിധേയരായ പുരുഷന്മാർക്ക് പ്രത്യുൽപാദനശേഷി സംരക്ഷിക്കുന്നതിനോ കീമോതെറാപ്പി, റേഡിയേഷൻ തെറാപ്പി അല്ലെങ്കിൽ സർജറി പോലുള്ള അവരുടെ പ്രത്യുൽപാദനക്ഷമതയിൽ വിട്ടുവീഴ്ച ചെയ്യാവുന്ന ചികിത്സകൾക്കോ ഇത് ഉപയോഗിക്കാം.
ഫെമിനൈസിങ് ഹോർമോൺ തെറാപ്പി, ഓർക്കിക്റ്റോമികൾ എന്നിവ പോലുള്ള അവന്ധ്യതയെ ബാധിക്കുന്ന തരത്തിൽ വൈദ്യശാസ്ത്രപരമായി മാറുന്നതിന് മുമ്പ് ട്രാൻസ്ജെൻഡർ സ്ത്രീകളും ഇത് പലപ്പോഴും ഉപയോഗിക്കാറുണ്ട്.
മരവിപ്പിക്കുന്നത്
ബീജത്തിന് ഉപയോഗിക്കുന്ന ഏറ്റവും സാധാരണമായ ക്രയോപ്രൊട്ടക്റ്റന്റ് ഗ്ലിസറോൾ ആണ് (കൾച്ചർ മീഡിയത്തിൽ 10%).
പലപ്പോഴും സുക്രോസ് അല്ലെങ്കിൽ മറ്റ് ഡൈ-, ട്രൈസാക്രറൈഡുകൾ ഗ്ലിസറോൾ ലായനിയിൽ ചേർക്കുന്നു.
ക്രയോപ്രൊട്ടക്റ്റന്റ് മീഡിയയ്ക്ക് മുട്ടയുടെ മഞ്ഞക്കരു അല്ലെങ്കിൽ സോയാ ലെസിത്തിൻ എന്നിവ നൽകാം, ചലനശേഷി, രൂപഘടന, വിട്രോയിൽ ഹൈലുറോണേറ്റുമായി ബന്ധിപ്പിക്കാനുള്ള കഴിവ് അല്ലെങ്കിൽ ഉരുകിയതിന് ശേഷമുള്ള ഡിഎൻഎ സമഗ്രത എന്നിവയുമായി താരതമ്യപ്പെടുത്തുമ്പോൾ സ്ഥിതിവിവരക്കണക്കനുസരിച്ച് കാര്യമായ വ്യത്യാസങ്ങളൊന്നുമില്ല.
സെയിന്റ് ജെയിംസ് പള്ളി, ഡെൽഹി
28°39′56″N 77°13′51″E ﻿ / ﻿ 28.665637°N 77.230784°E ﻿ / 28.665637; 77.230784 സെയിന്റ് ജെയിംസ് പള്ളി
ഡെൽഹിയിലെ പുരാതനമായ ക്രിസ്ത്യൻ പള്ളിയാണ് കശ്മീരി ഗേറ്റിനടുത്ത് സ്ഥിതിചെയ്യുന്ന സെയിന്റ് ജെയിംസ് പള്ളി .
1836-ൽ ബ്രിട്ടീഷ് സൈനികനായിരുന്ന ജെയിംസ് സ്കിന്നർ ആണ് ഇത് നിർമ്മിച്ചത്.
അതുകൊണ്ട് സ്കിന്നേഴ്സ് ചർച്ച് എന്ന പേരിലും അറിയപ്പെടുന്നു.
ഡെൽഹിയിലെ ബ്രിട്ടീഷ് ആധിപത്യത്തിന്റെ തുടക്കത്തിൽ, പഴയ നഗരമായ ഷാജഹാനാബാദിനകത്ത് (പുരാന ദില്ലി) ചെങ്കോട്ടക്ക് വടക്കുഭാഗത്തായി ഡെൽഹിയിലെ ബ്രിട്ടീഷ് റെസിഡന്റിന്റെ കാര്യാലയത്തിന് തൊട്ടടുത്തായാണ് ഈ പള്ളി പണിതത്.
1826-ൽ പണിയാരംഭിച്ച് 1836-ൽ പൂർത്തിയായ ഈ പള്ളിയുടെ പണിക്ക് 95,000 രൂപ ചെലവായി.
മേജർ റോബർട്ട് സ്മിത്താണ് ഇതിന്റെ രൂപകൽപ്പന നിർവഹിച്ചത്.
കുറിപ്പുകൾ ൧ സെയിന്റ് ജെയിംസ് പള്ളി ഡെൽഹിയിലെ ഏറ്റവും പഴയ ക്രിസ്ത്യൻ പള്ളിയാണെന്ന് പല പ്രസ്താവനകൾ കാണുന്നുണ്ടെങ്കിലും ഇതിലും പുരാതനമായി, 18-ാം നൂറ്റാണ്ടിൽ നിർമ്മിക്കപ്പെട്ട ഒരു അർമേനിയൻ സെമിത്തേരിയും ചാപ്പലും ഡെൽഹിയിലെ കിഷൻഗഞ്ജ് റെയിൽവേ സ്റ്റേഷനടുത്തുണ്ട്.
അവലംബം ഗ്രന്ഥങ്ങൾ ൧ {{ cite book }} : Check date values in: | accessdate= ( help ) St. James' Church, Delhi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സെമുലിക്കി ദേശീയോദ്യാനം
സെമുലിക്കി ദേശീയോദ്യാനം പടിഞ്ഞാറൻ ഉഗാണ്ടയിലെ ബുന്ദിബുഗ്യോ ജില്ലയുടെ വിദൂര ഭാഗമായ ബ്വംബ കൗണ്ടിയിലാണ്  സ്ഥിതിചെയ്യുന്നത്.
1993 ഒക്ടോബറിൽ രൂപീകരിക്കപ്പെട്ട ഈ ദേശീയോദ്യാനം ഉഗാണ്ടയുടെ ഏറ്റവും പുതിയ ദേശീയ പാർക്കുകളിൽ ഒന്നാണ്.
194 ചതുരശ്ര കിലോമീറ്റർ (75 ചതുരശ്ര മൈൽ) വിസ്തീർണ്ണമുള്ള കിഴക്കൻ ആഫ്രിക്കയിലെ ഒരേയൊരു നിമ്ന്ന ഉഷ്ണമേഖലാ മഴക്കാടുകളാണ് ഈ ദേശീയോദ്യാനത്തിൽ കാണപ്പെടുന്നത്.
ആഫ്രിക്കയിലെ സമ്പന്നമായ സസ്യജന്തു വൈവിധ്യത്തിന്റെ ഉത്തമോദാഹരണമായ മേഖലകളിൽ ഒന്നാണ് ഈ ദേശീയോദ്യാനം.
പ്രത്യേകിച്ച്, വിഭിന്നങ്ങളായ പക്ഷിവർഗ്ഗങ്ങളെയാണ് ഇവിടെ കണ്ടുവരുന്നത്.
ഉഗാണ്ട വൈൽഡ് ലൈഫ് അതോറിറ്റിയാണ് ദേശീയോദ്യാനത്തെ നിയന്ത്രിക്കുന്നത്.
സെമ്പ്രെ വിവാസ് ദേശീയോദ്യാനം
സെമ്പ്രെ വിവാസ് ദേശീയോദ്യാനം (പോർച്ചുഗീസ്: Parque Nacional das Sempre-Vivas ) ബ്രസീലിലെ മിനാസ് ഗെറൈസ് സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.
സെറാഡോ ബയോമിൽ സ്ഥിതിചെയ്യുന്ന ഈ ദേശീയോദ്യാനം 124,154 ഹെക്ടർ (306,790 ഏക്കർ) പ്രദേശത്തായി പരന്നുകിടക്കുന്നു.
2002 ഡിസംബർ 13 നു രൂപീകരിക്കപ്പെട്ട ഈ ദേശീയോദ്യാനത്തിൻറെ ഭരണച്ചുമതല ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോഡൈവേർസിറ്റി കൺസർവേഷനാണ് .
ഇത് മിനാസ് ഗെറേസ് സംസ്ഥാനത്തെ ബൊക്കൈയുവ , ബ്യണോപോളിസ് , ഡയമണ്ടിന , ഒൽഹോസ്-ഡി'അഗ്വ എന്നീ മുനിസിപ്പാലിറ്റികളുടെ ഭാഗങ്ങളിലായി വ്യാപിച്ചുകിടക്കുന്നു.
2010 ൽ രൂപീകരിക്കപ്പെട്ട എസ്പിൻഹാക്കോ മൊസൈക് കൺസർവേഷൻ യൂണിറ്റിൻറെ ഭാഗമാണ് ഈ ദേശീയോദ്യാനം.
അവലംബം ↑ Parque Nacional das Sempre-Vivas – Chico Mendes .
sfn error: no target: CITEREFParque_Nacional_das_Sempre-Vivas_–_Chico_Mendes ( help ) ↑ Unidade de Conservação ...
_MMA ( help ) ↑ Teixeira 2010 .
sfn error: no target: CITEREFTeixeira2010 ( help )
സെയിന്റ് യൂലാലിയ (വാട്ടർഹൗസ് പെയിന്റിംഗ്) ഇംഗ്ലീഷ് വിലാസം https://ml.wikipedia.org/wiki/Saint_Eulalia_(Waterhouse_painting)
1885-ൽ ഇംഗ്ലീഷ് ചിത്രകാരനായ ജോൺ വില്യം വാട്ടർഹൗസ് ചിത്രീകരിച്ച പ്രീ-റാഫേലൈറ്റ് രീതിയിലുള്ള ഒരു എണ്ണച്ചായാചിത്രമാണ് സെയിന്റ് യൂലാലിയ.
മെറിഡയിലെ യൂലാലിയയുടെ മരണശേഷമുള്ള രംഗം വാട്ടർഹൗസ് ചിത്രീകരിച്ചിരിക്കുന്നു.
നിലവിൽ ഈ ചിത്രം ടേറ്റ് ബ്രിട്ടനിൽ സൂക്ഷിച്ചിട്ടുണ്ട്.
വാട്ടർഹൗസിൻറെ അസാധാരണമായ ചിത്രങ്ങളിലൊന്നായതിനാൽ തന്നെ ഏറ്റവും ശ്രദ്ധേയമായ എണ്ണച്ചായചിത്രങ്ങളിലൊന്നാണിത്.
യൂലാലിയ 12-14 പ്രായമുള്ള ഭക്തിയുള്ള ഒരു ക്രിസ്തീയ കന്യക ആയിരുന്നു.
12 വയസ്സുള്ള ഏകാകിനിയായ ഒരു പെൺകുട്ടിയായി അവളുടെ നഗ്നമായ മൃതശരീരത്തിലെ മാംസത്തെ മൂടിയിരുന്ന മഞ്ഞിനെ മാറ്റി വാട്ടർ ഹൌസ് ചിത്രീകരിച്ചിരിക്കുന്നു.
ഐതിഹ്യപ്രകാരം, ഈ വിശുദ്ധയുടെ നഗ്നത മറയ്ക്കാനുള്ള വസ്ത്രമായി മഞ്ഞിനെ ദൈവം അയച്ചതാകാൻ സാധ്യതയുണ്ടെന്ന് വിശ്വസിക്കപ്പെടുന്നു.
പ്രാവ് , ദുഃഖിതരായ ജനക്കൂട്ടത്തിനിടയിലൂടെ മുകളിൽ നിന്ന് പറന്നിറങ്ങുന്നു.
യൂലാലിയയുടെ ആത്മാവ് സ്വർഗത്തിലേക്ക് പറന്നുയർന്നതായി ഇത് സൂചിപ്പിക്കുന്നു.
ഒരുപക്ഷെ അവളുടെ വായിൽ നിന്നു പറന്നു പുറത്തു വന്നതാകാമെന്നും പറയപ്പെടുന്നു.
അവലംബം ↑ P. Trippi, J.W. Waterhouse , Phaidon Press (2005), s.v. "St Eulalia".
↑ See Wiki entry, " Saint Eulalia of Mérida ".
Also, she appears in Thieleman J. van Braght, Martyrs Mirror: An account of Those who Suffered in the Fourth Century (1660), see Martyrs Mirror excerpt ↑ Quotd by Waterhouse in the exhibition catalogue (see Tate's entry Archived 2012-02-04 at the Wayback Machine . ).
also Blackburn and Holford-Strevens: Oxford Book of Days , entry for 10 December.
Study for Saint Eulalia കൂടുതൽ വായനയ്ക്ക് .
Noakes, Aubrey, Waterhouse.
John William Waterhouse , Chaucer Press, 2004.
Trippi, Peter, J.W. Waterhouse , Phaidon Press, 2005.
പുറം കണ്ണികൾ John William Waterhouse എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
St Eulalia at Tate Archived 2012-02-04 at the Wayback Machine .
St Eulalia at JohnWaterhouse.com.
John William Waterhouse.net Archived 2010-05-29 at the Wayback Machine .
John William Waterhouse (The Art and Life of JW Waterhouse) Archived 2020-02-14 at the Wayback Machine .
John William Waterhouse (Comprehensive Painting Gallery) John William Waterhouse Style and Technique Waterhouse at Tate Britain Archived 2011-01-10 at the Wayback Machine .
Ten Dreams Galleries John William Waterhouse in the "History of Art" Archived 2020-11-27 at the Wayback Machine .
Butler's Lives of the Saints – Saint Eulalia of Mérida from catholicforum
സെയിന്റ് ലോറൻസ് നദി
വടക്കേ അമേരിക്കയിലെ മദ്ധ്യഭാഗത്തായി ഒഴുകുന്ന ഒരു വലിയ നദിയാണ് സെന്റ് ലോറൻസ് നദി ( French : Fleuve Saint-Laurent ; Tuscarora : Kahnawáʼkye ; Mohawk : Kaniatarowanenneh ,  "വലിയ ജലപാത" എന്നർഥം) പഞ്ച മഹാതടാകങ്ങളെ അറ്റ്ലാന്റിക് സമുദ്രവുമായി ബന്ധപ്പെടുത്തുന്ന ഈ നദി കാനഡയിലെ ക്യൂബെക് , ഒണ്ടാറിയോ എന്നീ പ്രവിശ്യകളിലൂടെയും ഒണ്ടാറിയോ, ന്യൂയോർക്ക് സംസ്ഥാനം എന്നിവയ്ക്കിടയിലെ അന്താരാഷ്ട്ര അതിർത്തിയിലൂടെയും ഒഴുകുന്നു ↑ Natural Resources Canada, Atlas of Canada - Rivers ↑ ↑ Rudes, B. Tuscarora English Dictionary Toronto: University of Toronto Press, 1999
സെയിന്റ്സ് പീറ്റർ, മാർത്ത, മേരി മഗ്ദലന, ലിയോനാർഡ് ഇംഗ്ലീഷ് വിലാസം https://ml.wikipedia.org/wiki/Saints_Peter,_Martha,_Mary_Magdalen_and_Leonard Four Saints
1514-ൽ കോറെജ്ജിയോ ചിത്രീകരിച്ച ഒരു ക്യാൻവാസ് അൾത്താരചിത്രമാണ് സെയിന്റ്സ് പീറ്റർ, മാർത്ത, മേരി മഗ്ദലീൻ, ലിയോനാർഡ് അല്ലെങ്കിൽ ഫോർ സെയിന്റ്സ്.
ഇപ്പോൾ ഈ ചിത്രം ന്യൂയോർക്ക് നഗരത്തിലെ മെട്രോപൊളിറ്റൻ മ്യൂസിയം ഓഫ് ആർട്ടിൽ സൂക്ഷിച്ചിരിക്കുന്നു.
സാന്താ മരിയ ഡെല്ല മിസറിക്കോർഡിയയുടെ പള്ളിക്കുവേണ്ടി അദ്ദേഹം ഈ ചിത്രം ചിത്രീകരിച്ചു.
ഇതിൽ സെന്റ് പീറ്റർ , സെന്റ് മാർത്ത , മേരി മഗ്ദലീൻ , നോബ്ലാക്കിലെ ലിയോനാർഡ് എന്നിവരെ ചിത്രീകരിച്ചിരിക്കുന്നു.
നിയമപരമായ രേഖകൾ സാക്ഷ്യപ്പെടുത്തുന്ന ഉദ്യോഗസ്ഥൻ മെൽച്ചിയോർ ഫാസിയുടെ 1517 ഡിസംബർ 17-ലെ വിൽപ്പത്രവുമായി ഇത് ബന്ധിപ്പിച്ചിരിക്കുന്നു.
ഇതിൽ അദ്ദേഹത്തെ കൊറെഗെജിയോയിലെ സാൻ ക്വിറിനോ ദേവാലയത്തെ ഈ ചിത്രത്തിൽ കാണിച്ചിരിക്കുന്ന നാല് വിശുദ്ധന്മാർക്ക് വേണ്ടി ഒരു ബലിപീഠത്തോടൊപ്പം ഒരു ചാപ്പൽ പണിയണമെന്ന നിബന്ധനയോടെ അവകാശിയാക്കിരിക്കുന്നു.
എന്നിരുന്നാലും, ഈ ചിത്രം ഇതിനകം നിലവിലുണ്ടോ, അല്ലെങ്കിൽ പ്രത്യേകിച്ചും ചാപ്പലിനായി വരച്ചതാണോ എന്ന് വ്യക്തമല്ല.
അതേ പട്ടണത്തിലെ സാൻ ഡൊമെനിക്കോ പള്ളിയുടെ അവകാശിയെ മാറ്റി 1528 ഓഗസ്റ്റ് 29 ന് ഒരു മരണപത്രാനുബന്ധം ഇതിനോടൊപ്പം ചേർത്തു.
1538 ഏപ്രിൽ 1-ന്, സാന്താ മരിയ ഡെല്ല മിസെറിക്കോർഡിയയിലെ പള്ളി സ്വിച്ച് ചെയ്യുന്ന സമയത്ത് മൂന്നാമത്തെയും അവസാനത്തെയും മരണപത്രാനുബന്ധം അദ്ദേഹം ചേർത്തു.
അവിടെ അദ്ദേഹത്തെ സംസ്‌കരിക്കാൻ ആഗ്രഹിച്ചു.
അദ്ദേഹം ആദ്യം തന്റെ വിൽപ്പത്രം എഴുതിയ സമയം അവിടെ ഇതിനകം തന്നെ ബലിപീഠത്തോടെയുള്ള ഒരു ചാപ്പൽ (സെന്റ് മാർത്തയ്ക്ക് സമർപ്പിച്ചിരിക്കുന്നു) ഉണ്ടായിരുന്നു.
1517 ലെ ആദ്യ വിൽപ്പത്രത്തിനു ശേഷം കോറെജ്ജിയോ ഈ ചിത്രം വരച്ചോ എന്ന് വ്യക്തമല്ല അല്ലെങ്കിൽ‌, കൂടുതൽ‌ സാധ്യതയുള്ളത് അതിനുമുമ്പാണ്.
ഇരിപ്പുരീതികളും ആംഗ്യങ്ങളും രൂപങ്ങളും എങ്ങനെ വ്യത്യാസപ്പെടാമെന്ന് ആർട്ടിസ്റ്റ് ശ്രദ്ധാപൂർവ്വം പഠിച്ചു.
രണ്ട് രൂപങ്ങൾ താഴേക്ക് നോക്കുന്നു (പീറ്ററും മാർത്തയും), ഒന്ന് മുകളിലേക്ക് നോക്കുന്നു (ലിയോനാർഡ്) മറ്റൊന്ന് കാഴ്ചക്കാരിലേക്ക് (മഗ്ദലന മേരി).
മേരിയുടെ നേരിയ പുഞ്ചിരി ലിയോനാർഡോ ഡാവിഞ്ചിയുടെ ശൈലിയിൽ പ്രത്യേകിച്ച് മോണലിസയിലെ പോലെ വരച്ചിരിക്കുന്നു.
സ്റ്റൈലിസ്റ്റിക്കായി ഇത് 1517 ന് മുമ്പുള്ള വർഷങ്ങളിൽ, പൂർത്തിയായ മഡോണ ആന്റ് ചൈൽഡ് വിത് സെന്റ് ഫ്രാൻസിസ് എന്ന ചിത്രത്തിനു മുമ്പ് സ്ഥാനം നൽകിയിരിക്കാം.
1514–15ൽ ബൊലോഗ്നയിലെത്തിയ റാഫേലിന്റെ ദി എക്സ്റ്റസി ഓഫ് സെന്റ് സിസിലിയയുമായുള്ള സമാന്തരങ്ങളും ശ്രദ്ധയോടെ പരിഗണിക്കണം.
പകരം ലളിതവും ഒതുക്കമുള്ളതുമായ രചനയ്ക്ക് സെയിന്റ്സ് റോച്ച്, ആന്റണി അബോട്ട് ആന്റ് ലൂസി ചിത്രീകരിച്ച സിമ ഡാ കൊനെഗ്ലിയാനോ പോലുള്ള മറ്റ് പ്രാദേശിക കലാകാരന്മാർക്ക് മുൻ‌ഗണനകളുണ്ട്.
ഈ ചിത്രം നേരത്തെതന്നെ പാർമയിലായിരുന്നു.
കൂടാതെ കൊറെജ്ജിയോയ്ക്ക് കൂടുതൽ പരിചിതമായ ഒരു കലാപാരമ്പര്യത്തിൽ പെടുകയും ചെയ്തു.
അവലംബം ↑ C. Ricci, op. cit.
, p. 136.
↑ E. Monducci, op. cit.
, pp. 54-67.
↑ A.E. Popham, op. cit.
, pp. XVI, 11, 16.
↑ C. Gould, op. cit.
, pp. 37, 232-233.
ഗ്രന്ഥസൂചിക Cecil Gould , The Paintings of Correggio , London 1976, ISBN 0-571-10580-7 .
(in Italian) Elio Monducci, Il Correggio.
La vita e le opere nelle fonti documentarie , Cinisello Balsamo 2004, ISBN 88-8215-805-5 .
Arthur Ewart Popham , Correggio's Drawings , London 1957.
(in Italian) Corrado Ricci , Correggio , Roma 1930.
സെയിന്റ് തോമസ് മാർത്തോമാ പള്ളി, മുളക്കുഴ
മലങ്കര മാർത്തോമ്മ സുറിയാനി സഭയുടെ ചെങ്ങന്നൂർ-മാവേലിക്കര ഭദ്രാസനത്തിൽ പെട്ട ഒരു ദേവാലയമാണ് ' സെയിന്റ് തോമസ് മാർത്തോമാ പള്ളി .
മുളക്കുഴയിലാണ് ഈ പള്ളി സ്ഥിതിചെയ്യുന്നത്.
ചെങ്ങന്നൂർ-മാവേലിക്കര ഭദ്രാസനത്തിലെ നവീനവും പ്രകതിയോട് ഇണങ്ങി നിൽകുന്നതുമായുള്ള നിർമ്മാണ ശൈലിയോട് കൂടെയുള്ള ഒരു വലിയ പള്ളിയായ ഈ ദേവാലയത്തിൽ 340 കുടുംബങ്ങളാണ് ഉള്ളത്.
2017-ആം ആണ്ടിൽ ഭദ്രാസനത്തിലെ ശീതീകരിച്ച ഒരേഒരു പള്ളി ആണ് ഇത്.
1899 വരെ ഈ പ്രദേശത്തെ ക്രൈസ്തവർ പുത്തൻകാവ് സെയിന്റ് മേരീസ് ഓർത്തഡോക്സ് വലിയപള്ളിയിലാണ് കൂടിവന്നിരുന്നത്.
മലങ്കര സഭയിൽ നവീകരണ ആശയങ്ങൾ ആലയടിക്കുന്ന ഒരു കാലഘട്ടമായിരുന്നു അത്.
1900ൽ മുളക്കുഴയിൽ നിന്നുള്ള ഒരു വിഭാഗം ചെക്കോട്ടു ആശാൻറെ നിർദ്ദേശ പ്രകാരം സമീപത്തെ ഒരു കുന്നും ചരിവിൽ 140 രൂപയ്ക്കു (400 രാശി) മുട്ടത്തിൽ ശ്രീ. മാത്തൻ യോഹന്നാനിൽ നിന്ന് സ്ഥലം വാങ്ങിക്കുകയും മലയിൽ ഏഴിക്കകത്തു ശ്രീ. ചെറിയാൻ വര്ഗീസ്, ചെമ്പൻചിറ  തെക്കതിൽ (മണ്ണിൽ) ശ്രീ. കൊച്ചിയപ്പ കുര്യാൻ, തുണ്ടുപുറയേടത്തിൽ (പീടികയിൽ) ശ്രീ. വർക്കി കൊരുത്, ചാക്കാലയിൽ ശ്രീ. കോശി ചെറിയാൻ, പുലിപ്പുറത്തേക്കത്തിൽ ശ്രീ. ചാക്കോ ചാക്കോ, മലയിൽ തൊട്ടുകര ശ്രീ. വറീത് മാത്തൻ, കുഴിയിൽകിഴക്കേതിൽ ശ്രീ. വര്ഗീസ് മാത്തൻ എന്നിവരുടേയ  പേരിൽ ആധാരം രജിസ്റ്റർ ചെയുകയും ചെയ്തു.
പിന്നിട് 30 വർഷത്തോളം ഈ സ്ഥലത്തു ഓലമേഞ്ഞ ഷെഡിൽ വിശ്വാസികൾ ആരാധിച്ചു പൊന്നു.
മുട്ടത്തിൽ പള്ളി എന്നായിരുന്നു അന്ന് ഈ പള്ളിയുടെ പേര്.
1901ൽ ആദ്യമായി ഇവിടെ കുർബാന അനുഷ്ഠിച്ച ആരാധന ആരംഭിച്ചു.
1913ൽ അഭിവന്ദ്യ തീത്തോസ് ദ്വിതീയൻ മേത്രപോലിത്താ തിരുമേനിയുടെ കല്പന പ്രകാരവും കാർമ്മികത്വത്തിലും വിശുദ്ധ തോമാ ശ്ലീഹായുടെ നാമധേയത്തിൽ സെയിന്റ് തോമസ് മാർത്തോമാ പള്ളി എന്ന് നാമകരണം ചെയ്തു പള്ളിയുടെ ശിലാസ്ഥാപനം നിർവഹിച്ചു, പിന്നിട് കാലാനുസൃതമായി പണിഞ്ഞു കൊണ്ട് ഇവിടെ കൂട്ടായ്മ തുടരുകയും ചെയ്തു.
1932, 1943, 1970, 2012, 2015 എന്നീ വർഷങ്ങളിൽ ഈ പള്ളിയും അതിന്റെ പരിസരവും വിപുലീകരിച്ചു.